o
Derek Prince
Orvot, lesket, köyhät ja sorretut Osa 1
Iskulause, jota olemme julistustoiminnassamme
käyttäneet vuosia, kuuluu:
"Tavoita tavoittamattomat, opeta opettamattomat".
Olemme toteuttaneet sitä parhaan kykymme mukaan.
Ohjelmiani radioidaan ainakin 13 kielellä.
Kirjani ovat levinneet ainakin 80 maahan yli 50 kielellä.
Viimeksi olimme Kosovossa.
Emme suunnitelleet mennä sinne, mutta Jumala suunnitteli.
Olemme jatkaneet iskulausettamme ja nyt se kuuluu:
"Tavoita tavoittamattomat, opeta opettamattomat ja
kosketa koskettamattomat".
Juuri tästä puhun tällä kertaa.
Jumala on pannut sydämelleni sanoman,
jonka yritän tuoda niin uskollisesti kuin voin.
Alan Fil 3:9:stä, jossa Paavali sanoo, että
hänen rukouksensa on: "Jotta kävisi ilmi, että kuulun
Hänelle (Jeesukselle), ei minulla ole enää mitään omaa,
lain noudattamiseen perustuvaa vanhurskautta,
vaan se vanhurskaus, jonka perustana on usko Kristukseen
ja jonka Jumala antaa sille, joka uskoo."
"Vanhurskaus, jonka Jumala antaa sille, joka uskoo".
On vain yhdenlaista vanhurskautta. Se kulkee Raamatussa alusta
Kirjan loppuun asti: "Jumala tekee vanhurskaaksi sen, joka uskoo" ja
kyse on hyvin käytännöllisestä vanhurskaudesta.
Se ei ole uskonnollista vanhurskautta, eikä tunnepitoista
vaan maan läheistä ja käytännöllistä
ja se on ollut nähtävissä kaikkina niinä aikoina,
jolloin Jumala on ollut läheisesti tekemisissä kansansa kanssa.
Käyn lyhyesti läpi näitä aikoja.
Aloitan patriarkoista ja menen sitten Jobin kirjaan.
Se on kahmaissut minut viime aikoina. Enikinä uskoisi,
että Jobin kirjassa on sanomaa, jota olen siitä löytänyt.
Teologit, jos halutaan käyttää tuota melko epämiellyttävää sanaa
- totta puhuen olen epäluuloinen teologeja kohtaan -
sana teologi merkitsee Jumalan Sanaa,
ja jos teologit puhuisivat Sanasta, olisin iloinen,
mutta useimmiten näin ei ole.
Ajat, jolloin Jumala on erityisesti vaikuttanut kansaansa,
ovat patriarkkojen aika - Abraham, Iisak ja Jaakob -
Mooseksen lain aika, profeettojen aika ja Uuden Testamentin aika.
Puhun vanhurskaudesta, jota Jumala on ihmisissä noina aikakausina
nähnyt ja osoitan, että vanhurskaus ei koskaan muutu.
Se on aina samaa, käytännöllistä ja maan läheistä.
Katsokaamme Job 29:11-17.
Siinä on Jobin todistus siitä, miten hän eli
ja Jumalan todistus Jobille, että hän oli hurskas mies.
Näin sanoo Job, ja sanat ovat suorastaan syöpyneet mieleeni.
"Ken sanani kuuli, ylisti onneani, ken minut näki,
vahvisti todeksi kaiken tämän: Minä pelastin köyhän,
joka pyysi apua, ja orvon, jota kukaan ei auttanut.
Epätoivoon joutuneet siunasivat minua,
lesken sydämessä minä herätin ilon.
Minä pukeuduin vanhurskauteen,
oikeudentunto oli viittani ja päähineeni.
Olin sokealle silmä, rammalle sauva.
Köyhille minä olin isä ja tuntematonta autoin saamaan oikeutta."
Eikö ole ihmeellistä, että Jobin vanhurskaus ei ollut hänen omaansa.
Raamatussa ei ole missään omavanhurskautta.
Job sanoi: "minä pukeuduin vanhurskauteen".
Hän pukeutui vanhurskauteen, jonka oli saanut uskomalla Jumalaan.
"Minä pelastin köyhän ja orvon, jota kukaan ei auttanut ja
epätoivoon joutuneet siunasivat minua,
lesken sydämessä minä herätin ilon."
Köyhät, lesket ja orvot ovat Jumalan myötätunnon kohteita ja
osoittamalla myötätuntoa ja auttamalla heitä
mekin olemme vanhurskaita.
"Minä pukeuduin vanhurskauteen, oikeudentunto (vanhurskaus) oli
viittani ja päähineeni. Olin sokealle silmä, rammalle sauva.
Köyhille minä olin isä."
Kun Jumala puhuu vanhurskaudesta,
Hän ajattelee leskiä, orpoja, köyhiä ja rampoja.
Voimme mitata paljonko meissä on Jumalan vanhurskautta
sillä, miten me suhtaudumme näihin ihmisiin:
orpoihin, köyhiin, sokeisiin ja rampoihin.
Nyt teillä on madollisuus tutkiskella sydäntänne ja elämäänne
ja katsoa paljonko teissä on vanhurskautta.
Jatkan Job 31:16 >. Jakeet ovat puhuttelevia.
Tässä Job vanhurskauttaa itseään luettelemalla syntejä,
joita hän ei ole tehnyt.
Hän puhuu synneistä, mutta sanoo ettei ole tehnyt niitä,
mutta syntejä ne joka tapauksessa ovat.
"Oletko kieltänyt avuttomalta avun, sammuttanut lesken silmistä toivon?
Oletko syönyt leipäsi yksi ja jättänyt orvon vaille osaansa?
Ei, nuoresta pitäen olen ruokkinut orpoja kuin isä, koko elinaikani
olen pitänyt leskistä huolta. Olenko piittaamatta katsellut
köyhää, jolla ei ole ollut vaatetta ylleen, tai kurjaa, jolla ei ole
ollut millä itsensä peittää? Eivätkö hänen jäsenensä saa kiittää
minua, eivätkö minun lampaitteni villa anna hänelle lämpöä?
Olenko uhkaillut orpoa tietäen, että tuomioistuin on minun puolellani?
Jos olen tehnyt, vääntykööt olkapääni hartioista irti
ja katketkoon käsivarteni!"
Job luettelee asioita, joita hän teki.
Hän ruokki köyhiä, siunasi leskiä, huolehti orvoista ja
vaatetti vaatteettomia. Seuraavaksi tosi koskettavat sanat.
Ne kolahtivat minuun, kun luin ne: "Jos en ole tehnyt niin, vääntykööt
olkapääni hartioista irti ja katketkoon käsivarteni".
Ymmärtääkseni Job tarkoittaa tätä:
"Jos käteni ei ole jatkuvasti tehnyt näitä rakkauden ja armon
ja auttamisen tekoja apua tarvitseville,
sillä ei ole oikeutta kuulua ruumiiseeni".
Dramaattista tekstiä! Toistan vielä Jobin sanat:
"Jos oikea käteni ei ole jatkuvasti tehnyt näitä armon ja
rakkauden tekoja köyhille, puutteessa eläville,
leskille, sokeille ja rammoille, niin kädelläni ei ole
oikeutta kuulua ruumiiseeni. En omista kättäni.
Auttamaton käteni on häpeä." Kovaa kieltä, mutta totta.
Siirrymme nyt Mooseksen lakiin, 3 Mos 19:9-10,
joissa puhutaan köyhien auttamisesta.
Nämä ovat säännöksiä, joita Mooses antoi Israelille:
"Kun korjaat maassasi satoa, älä leikkaa pelloiltasi viljaa
reunoja myöten äläkä korjaa maahan pudonneita tähkiä leikkuun jälkeen.
Älä myöskään suorita jälkikorjuuta viinitarhassasi äläkä poimi
maahan varisseita rypäleitä. Jätä ne köyhiä ja muukalaisia varten.
Minä olen Herra, teidän Jumalanne."
Kenties Israel on maailman ainoa maa,
jossa laki pakottaa pitämään huolta köyhistä.
Rikot lakia ellet huolehdi köyhistä ja muukalaisista.
Tosi hienoa ja vaikuttavaa ja näin määrää Mooseksen laki.
Ja Jumala lisää tähän: "Minä olen Herra, teidän Jumalanne".
Mitä Hän sillä tarkoitti? Mielestäni Hän tarkoitti tätä:
"Minä olen sellainen Jumala, joka välittää köyhistä, orvoista
ja vähäosaisista ja siksi Minä tahdon, että te edustatte Minua samoin.
En hyväksy itsekkyyttä. En hyväksy sitä, että syötte leipänne yksin.
Etsikää joku, joka tarvitsee apuanne. Kun niin teette, silloin
edustatte Minua sellaisena Jumalana, jollainen todella olen."
Sitten 5 Mos 14:28-29: "Joka kolmas vuosi
teidän tulee jättää sadosta erottamanne vuotuiset kymmenykset
omalle paikkakunnallenne, niin että leeviläiset, joilla ei ole omaa
perintömaata, (leeviläisten tehtävänä oli palvella Herraa
eikä heillä ollut osuutta maaomistukseen)
sekä luonanne asuvat muukalaiset, orvot ja lesket
saavat syödä itsensä kylläisiksi.
Jos teette, kuten Herra, teidän Jumalanne, on käskenyt,
Hän siunaa teitä kaikissa toimissanne."
Jos haluatte Herran siunauksen, Jumala sanoi Israelille:
"Teidän tulee pitää huolta leskistä, köyhistä ja orvoista.
Kun nautitte yltäkylläisyydestä, jonka Minä teille annoin,
älkää jättäkö heitä osattomiksi."
Voimakasta puhetta, selkeää ja johdonmukaista.
Sama sanoma toistuu aina.
Seuraavaksi profeetat. Suuri profeetta Jesaja 1,
jossa Jesaja puhuu uskonnolliselle kansalle,
joka ei kuitenkaan ollut vanhurskas Jumalan silmissä.
Jumala sanoo: "Teidän uskontonne väsyttää Minut,
olen kyllästynyt siihen, en halua enää tuollaista uskontoa".
Ehkä Jumala sanoo samat sanat joillekin kristityille:
"Minua ei teidän uskontonne kiinnosta. Se ei Minua liikuta.
Tehkää siitä loppu".
Jesaja 1:12: "Kuka teitä on käskenyt niitä (polttouhreja)
tuomaan ja tungeksimaan Minun esipihoillani, kun tulette
kasvojeni eteen? Lakatkaa jo tarjoamasta turhia uhrejanne,
Minä inhoan niiden savua!
Uusikuu ja sapatti, kokoukset ja juhlat - Minä en siedä teidän pyhiä
juhlianne ja pahoja tekojanne. Teidän uudenkuun menonne ja
juhlapäivänne - Minä vihaan niitä."
Kovia sanoja Jumalalta. "Mitkään uskonnolliset puuhanne
eivät Minua kiinnosta". "Niistä on tullut Minulle taakka,
jota olen väsynyt kantamaan. Vaikka te levitätte
kätenne rukoukseen, Minä peitän silmäni, en tahdo teitä nähdä."
Jumala sanoo. "Älkää lähestykö Minua rukouksinenne,
ellette elä Sanani mukaan".
Sitten Jumala ohjeistaa mitä kansan tulisi tehdä. Jae 16:
"Peseytykää, puhdistautukaa, tehkää loppu pahoista töistänne,
ne ovat aina silmissäni. Lakatkaa tekemästä pahaa.
Opetelkaa tekemään hyvää. (Ja se tarkoittaa tätä:)
Tavoitelkaa oikeudenmukaisuutta, puolustakaa sorrettua,
hankkikaa orvolle oikeus, ajakaa lesken asiaa."
Mitä Jumala ajaa takaa? Ei tyhjää uskonnollista kieltä
ja seremonioita vaan käytännön huolenpitoa vähäosaisista.
Sitten Hän sanoo: "Opetelkaa tekemään hyvää,
tavoitelkaa oikeudenmukaisuutta, puolustakaa sorrettua,
hankkikaa orvolle oikeus, ajakaa lesken asiaa.
Tulkaa, selvittäkäämme miten asia on, sanoo Herra.
Vaikka syntinne ovat verenpunaiset, ne tulevat valkeiksi kuin lumi."
Uskonnollisuus ei siis Jumalaa miellytä.
Kansa harjoitti uskonnollisia menoja,
mutta vähäosaisista ei huolehdittu.
"Jos haluatte Minun suosioni, niin opetelkaa tekemään hyvää,
tavoitelkaa oikeudenmukaisuutta ..."
Mahdammeko me lainkaan ymmärtää
miten kiivaasti Jumala haluaa oikeudenmukaisuutta?
Minulle tämä on käynyt selväksi.
Jumala tahtoo sydämestään oikeudenmukaisuutta.
Hän vihaa epäoikeudenmukaisuutta.
"Opetelkaa tekemään hyvää, tavoitelkaa oikeudenmukaisuutta,
puolustakaa sorrettua, hankkikaa orvolle oikeus, ajakaa lesken asiaa."
Kaikkialla Raamatussa Jumalan vaatimus vanhurskaudesta
on pitää aina huolta orvoista ja leskistä.
Jos me unohdamme heidät, vanhurskautemme on
Jumalan silmissä merkityksetön.
Kerron kokemuksiani tästä myöhemmin.
Sitten Jes 58, jota David Wilkerson kutsuu
"jatkuvan herätyksen avaimeksi". Jae 6:
"Toisenlaista paastoa Minä odotan:
että vapautat syyttömät kahleista, irrotat ikeen hihnat ja
vapautat sorretut, että murskaat kaikki ikeet."
Viime kerralla yritimme tehdä parhaamme tässä asiassa ja
monen ikeet murtuivat ja monet sorretut vapautuivat.
Juuri tätä Jumala seurakunnilta haluaa. Teksti jatkuu:
"Murrat leipää nälkäisille, avaat kotisi kodittomille,
vaatetat alastoman, kun hänet näet
etkä karttele apua tarvitsevaa veljeäsi."
Minusta sanat koskevat USA:ta.
Olen Amerikan kansalainen omasta tahdostani.
Otin Amerikan kansalaisuuden ja olen kiitollinen
kaikista etuoikeuksista, joita se on minulle tuonut.
Mutta kysyn teiltä, kuka on "veljesi"?
Kun Jumala puhuu Israelille, keitä Hän tarkoittaa?
Kanssaisraelilaisia.
Kun Jumala puhuu samoin sanoin teille, keitä Hän tarkoittaa?
Kanssa-amerikkalaisia.
Missä määrin te välitätte muista amerikkalaisista?
Olen britti ja saatan loukata teitä, joskaan Britanniallakaan ei ole
syytä ylpeillä, mutta sanonpa vain,
että Amerikan köyhien korttelit ovat huutava häpeä
koko tälle kansalle ja sen seurakunnille.
Elleivät seurakunnat köyhistä välitä,
ehkä Jumala suhtautuu niihin nykyisin samoin kuin
Hän suhtautui aikoinaan Israeliin.
Lopettakaa uskonnolliset puuhastelut. Tehkää jotain!
Vuosia sitten asuin Floridassa
talossa, jossa oli uima-allas, suuren perheeni kanssa.
Kerron perheestäni tuonnempana.
Muutama tyttäreni miehineen ja lapsineen,
jotka ovat lastenlapsiani, olivat meillä.
He juoksentelivat ja leikkivät uima-altaalla,
jolloin 4-vuotias poika putosi veteen.
Hänet kalastettiin ylös.
Poika seisoi vettä valuvana altaan reunalla ja
katsoi meitä kaikkia ja huusi: "Tehkää jotain!"
Kun katson seurakuntia, minäkin sanon: "Tehkää jotain!".
- Aamen.
Joku sentään on samaa mieltä kanssani.
Katsotaan tekstiä, jota David Wilkerson kutsuu
"jatkuvan herätyksen avaimeksi" Jes 58:6:
"Toisenlaista paastoa Minä odotan: että vapautat syyttömät kahleista,
irrotat ikeen hihnat, että murskaat kaikki ikeet."
Näin uskoakseni teimme eilen vapautumiskokouksessamme.
Ei se kovin arvokas tilaisuus ollut,
mutta ehkä se oli sitä mitä Jumala halusi.
En ole niinkään varma onko Jumala mielissään uskonnollisesta
arvokkuudesta varsinkin jos se peittää salaiset ongelmat ja synnit.
Mutta mitä Jumala haluaa?
"Että murrat leipää nälkäiselle, avaat kotisi kodittomalle."
Kuinka moni avaa kotinsa kodittomalle?
"Vaatetat alastoman, kun hänet näet,
etkä karttele apua tarvitsevaa veljeäsi.
Silloin sinun valosi puhkeaa näkyviin kuin aamunkoi ja
hetkessä sinun haavasi kasvavat umpeen.
Onko koskaan tullut mieleesi, että on olemassa parantumisen avain?
Joskus meidän on tehtävä jotain,
jotta Jumalan parantaminen alkaisi toimia.
Jumala sanoo: "Jos teet, mitä sinulta pyydän,
Minä parannan haavasi hetkessä".
"Vanhurskaus itse kulkee sinun edelläsi ja Herran kirkkaus seuraa
suojanasi. Ja Herra vastaa, kun kutsut Häntä, kun huudat apua,
Hän sanoo: ...Tässä Minä olen...".
toisin sanoen, Jumala lupaa taatusti vastata rukouksiin,
kun teemme sen mitä Hän meiltä vaatii.
Hesekiel 16, joka on Raamatun merkittävimpiä jakeita,
koska siinä puhutaan Sodoman synnistä.
Jos meiltä Raamatun lukijoilta kysyttäisiin
mikä oli Sodoman suurin synti,
niin vastauksemme olisi homoseksualismi.
On huomattavaa, että kun Herra luettelee Sodoman syntejä,
Hän ei mainitse homoutta. Hes 16:49.
Sanat on osoitettu Jerusalemille ja
Herra kutsuu Sodomaa Jerusalemin sisareksi.
Hes 16:49 "Sinun sisaresi Sodoman synti oli julkea ylpeys.
Hän vietti tyttärineen yltäkylläistä ja huoletonta elämää,
mutta kurjalle ja köyhälle hän ei avannut kättään."
Homoudesta ei mainita mitään. Eikö ole kumma?
Kuulostaa ihan amerikkalaiselta kulttuurilta:
"Ylpeys, yltäkylläinen ja huoleton elämä,
mutta köyhälle ja vähäosaiselle ei apua heru."
Johtopäätökseni on, että tuollainen kulttuuri synnyttää homoutta.
Olen sitä mieltä, että Sodoman kaltainen kulttuuri
USA:ssa on yhtäkkiä lisännyt valtavasti homoutta.
Homouden kasvu johtuu tuollaisesta elämäntyylistä.
Homous ei kuitenkaan ole perussynti vaan se on synnin hedelmä.
Perussynti on yltäkylläinen ja huoleton elämä,
jossa kurjista ja köyhistä ei huolehdita.
Samat olot, joista homous nousi Sodomassa,
synnyttävät homoutta nykyisessä Amerikassa.
Älkää toki ymmärtäkö niin, että oikeuttaisin homouden.
Se on kamala synti, mutta pääsyy siihen on itsekäs omahyväisyys,
mikä on luonteenomaista nyky-Amerikassa.
Olenko oikeassa? Ehkä ette voi väittää vastaan,
muta saatte tehdä niin, jos haluatte.
Sitten vielä Daniel 4:24.
On hyvä tietää jakeen tausta.
Kuningas Nebukadnessar oli nähnyt unen, jossa kaadettiin
suuri puu ja vain kanto jäi jäljelle.
Hän kysyi unen selitystä ystävältään ja neuvonantajaltaan Danielilta:
"Kuningas Nebudnessar, sinä olet se puu.
Ellet muutu, sinut kaadetaan".
Daniel antoi yksinkertaisen neuvon Nebukadnessarille:
"Miten voit välttyä tulevalta tuholta?". Dan 4: 24:
"Siksi, kuningas, olkoon tämä neuvoni sinulle mieluisa:
sovita syntisi tekemällä hyvää ja pahat tekosi olemalla vanhurskas."
Hepreaksi teksti on "sovita syntisi vanhurskaudella".
Kyse on parannuksenteosta.
Se ei ole asteittainen hidas prosessi vaan
synnin "katkaiseminen" vanhurskaudella. Ja teksti jatkuu:
"sovita pahat tekosi olemalla suopea köyhille".
Miten Nebukadnessar olisi voinut jatkaa onnellista elämäänsä?
Olemalla suopea köyhille, mutta hän ei toiminut niin.
Puu kaadettiin ja hän kärsi rangaistuksen, joka unessa näytettiin.
Voisiko nyky-Amerikkakin lykätä tai välttää Jumalan tuomion
vanhurskaudella ja sovittaa pahat teot olemalla suopea köyhille?
Maamme on varakas. Meillä jokaisella on varaa olla antelias.
Kiitos Jumalan amerikkalaiset ovat olleet minulle anteliaita.
En puhu tarvitakseni enkä halutakseni jotain tai valittaakseni,
mutta minua huolestuttaa, että Amerikka on menossa kohti
tuomiota ja katastrofia, joilta voi välttyä
Danielin Nebukadnessarille neuvomalla tavalla:
"sovita syntisi tekemällä hyvää",
täysi muutos synnistä vanhurskauteen,
pimeydestä valoon ja olemalla suopea köyhille.
Onko mieleenne koskaan pälkähtänyt, että näin toimien
voisimme joko välttää tai lykätä Jumalan tuomiota USA:n yltä?
Sitä ei tee mikään poliittinen instituutio vaan me,
Kristuksen seurakunta, osoittamalla laupeutta köyhille.
Kerron omia kokemuksiani lopussa
ja sitten voitte haastaa minut, jos haluatte.
Siirtykäämme Uuteen Testamenttiin.
On merkittävää, ettei Jumalan vanhurskaus ole
UT: ssa muuttunut piiruakaan. Hän odottaa yhä täysin samoja
tekoja kristityiltä kuin Hän odotti patriarkkojen,
Mooseksen lain ja profeettojen aikoina.
Jumala lähetti edelläkävijän ennen Jeesusta - Johannes Kastajan -
valmistamaan tietä. Tietä valmistava sanoma oli
parannuksen teko synneistä.
Luk 3:9-11,
Johanneksen sanat aikalaisilleen:
"Nyt on jo kirves pantu puun juurelle.
Jokainen puu, joka ei tee hyvää hedelmää,
kaadetaan ja heitetään tuleen."
Riittääkö mielestänne ettei tee huonoa hedelmää?
Jumala vaatii hyvää hedelmää. Puu, joka ei tee hyvää hedelmää,
kaadetaan samoin kuin puu, joka tekee huonoja hedelmiä.
Jumala hyväksyy vain yhdenlaisen puun
- puun joka tekee hyvää hedelmää. Johannes sanoi:
"Nyt on jo kirves pantu puun juurelle ?"
Tiedättekö mitä sana "radikaali" tarkoittaa?
Se tulee latinan sanasta "radix", mikä tarkoittaa juurta.
Radikaali on jotain mikä liittyy juureen,
ja Johannes Kastajan sanoma oli radikaalia
Hän sanoi: "On katkaistava juuri ja päästävä eroon puusta,
joka ei tee hyvää hedelmää". Kristinusko on radikaali uskonto.
Kaikki mikä ei ole radikaalia, ei ole kristillisyyttä.
Minulla oli etuoikeus julistaa joukolle, josta sittemmin tuli
"Jesus People" 1960-luvulla.
Jos minun nuoruudessani olisi ollut hippejä, olisin ollut hippi,
mutta niitä ei silloin ollut, joten olin hippi itsekseni.
Minä saatoin samaistua hippeihin ja ymmärtää heitä. He protestoivat.
He olivat tyytymättömiä yhteiskunnan tilaan.
He eivät osanneet ilmaista sitä eivätkä tienneet mitä tehdä,
mutta he eivät samaistuneet maalliseen kulttuuriin,
joka oli kovin materialistinen.
Jokaisessa nuoressa on halu johonkin oikeaan.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä